കുമ്മനത്തിന്റെ വോട്ട് പിടിച്ചാൽ ജയിച്ചു: എൽഡിഎഫ്, യുഡിഎഫ് | Vattiyoorkavu Election | Manorama | Malayalam News\n‘കുമ്മനത്തിന്റെ വോട്ട്’ പിടിച്ചാൽ ജയിച്ചെന്ന് മുന്നണികള്; ആശയക്കുഴപ്പത്തില് ബിജെപി\nമനോരമ ലേഖകൻ October 10, 2019 05:10 PM IST\nവട്ടിയൂർക്കാവിൽ വിദ്യാരംഭ ദിനത്തിൽ കുട്ടികളെ എഴുത്തിനിരുത്തുന്ന സ്ഥാനാർഥികളായ കെ.മോഹൻകുമാർ (യുഡിഎഫ്), വി.കെ.പ്രശാന്ത് (എൽഡിഎഫ്), എസ്.സുരേഷ് (എൻഡിഎ) എന്നിവർ. ചിത്രം: മനോരമ\nതിരുവനന്തപുരം ∙ വട്ടിയൂര്‍ക്കാവിന്റെ വിധിയെഴുത്തിനു പത്തു ദിവസം ശേഷിക്കെ, രാഷ്ട്രീയ പാര്‍ട്ടികളെ വട്ടം കറക്കുന്നതു ജാതിയെന്ന പതിവു ഘടകത്തിനപ്പുറമുള്ള പുതിയ സാഹചര്യങ്ങള്. സ്ഥാനാര്‍ഥികളുടെ വ്യക്തിപ്രഭാവത്തില് കേന്ദ്രീകരിച്ച പ്രചാരണവും യുവവോട്ടര്‍മാരുടെ മനസ്സും മണ്ഡലത്തിന്റെ നഗരസ്വഭാവവുമെല്ലാം നിര്‍ണായകമാണ്. കുമ്മനം രാജശേഖരൻ കഴിഞ്ഞ തിരഞ്ഞെടുപ്പില് ബിജെപിക്കായി സമാഹരിച്ച അധിക വോട്ടുകള് എങ്ങോട്ടു പോകുമെന്നതില് ആശങ്കയും പ്രതീക്ഷയും ഒരുപോലെയുണ്ട് യുഡിഎഫിനും എല്‍ഡിഎഫിനും.\n2011ലെ നിയമസഭാ തിരഞ്ഞെടുപ്പില് ബിജെപി സ്ഥാനാര്‍ഥി വി.വി.രാജേഷ് നേടിയത് 13,494 വോട്ട്. 2016ല് കുമ്മനത്തിനു കിട്ടിയത് 43,700 വോട്ടും. കഴിഞ്ഞ തിരഞ്ഞെടുപ്പില് കുമ്മനം മത്സരിച്ചപ്പോള് രണ്ടാം സ്ഥാനത്തെത്തി എതിരാളികളെ ഞെട്ടിച്ച ബിജെപിക്ക് ഉപതിരഞ്ഞെടുപ്പിൽ പഴയ ആവേശമില്ല. ജില്ലാ സെക്രട്ടറി എസ്.സുരേഷാണു സ്ഥാനാര്‍ഥി. സ്ഥാനാര്‍ഥി നിര്‍ണയം ശരിയായില്ലെന്ന പ്രവര്‍ത്തകരുടെ വികാരവും തിരിച്ചടിയാകാം. പ്രചാരണ പ്രവര്‍ത്തനങ്ങളില് ആര്‍എസ്എസ് അത്ര സജീവമല്ല. ഹിന്ദു വോട്ടുകളിലാണു പ്രതീക്ഷ. കുമ്മനമില്ലാത്ത സാഹചര്യം അതിജീവിച്ചെന്ന അവകാശവാദവുമുണ്ട്.\nസിപിഎമ്മിന്റെ തുറുപ്പുചീട്ട് സ്ഥാനാര്‍ഥിയായ തിരുവനന്തപുരം മേയർ വി.കെ.പ്രശാന്താണ്. എതിര്‍ഘടകങ്ങള് കൂടുതലുള്ള മണ്ഡലത്തില് ജനകീയനായ മേയറുടെ സാന്നിധ്യം ഗുണം ചെയ്യുമെന്നാണു വിലയിരുത്തല്. മേയറുടെ പ്രവര്‍ത്തനങ്ങളാണു മുഖ്യ പ്രചാരണ വിഷയം. മണ്ഡലത്തിലെ ജനങ്ങള്‍ക്കിടയില് ‘മുഖപരിചയം’ കൂടുതല് പ്രശാന്തിനാണെന്നത് അനുകൂല ഘടകം. പാര്‍ട്ടിയുടെ സംഘടനാ സംവിധാനം കൂടുതല് ശക്തമായെന്നു നേതൃത്വം പറയുന്നു. എന്‍എസ്എസ് നിലപാടുകള് തിരിച്ചടിയാകുമോയെന്ന് ആശങ്കയുണ്ട് താനും. ബിജെപിക്കു കഴിഞ്ഞ തവണ ലഭിച്ച അധിക വോട്ടുകള് കോണ്‍ഗ്രസിനു ചോര്‍ന്നേക്കാവുന്ന സാഹചര്യങ്ങളും വിശകലനം ചെയ്യുന്നു.\nകോണ്‍ഗ്രസിനു വേരോട്ടമുള്ള മണ്ഡലത്തില് എന്‍എസ്എസ് നിലപാടുകളിലാണു യുഡിഎഫ് പ്രതീക്ഷ. സ്ഥാനാര്‍ഥി കെ.മോഹന്‍കുമാര് മണ്ഡലം ഉൾപ്പെടുന്ന പ്രദേശത്തെ മുന് എംഎല്‍എ ആയതിനാല് വിജയപ്രതീക്ഷ വര്‍ധിക്കുന്നു. കുമ്മനത്തെ മുന്നില് നിര്‍ത്തി ബിജെപി പിടിച്ച വോട്ടുകളില് ഭൂരിപക്ഷവും പിടിക്കാനായാല് വിജയം ഉറപ്പെന്ന് അവകാശവാദം. സ്ഥാനാര്‍ഥി എംഎല്‍എ ആയിരുന്നപ്പോള് പ്രകടനം നന്നായിരുന്നില്ലെന്ന എതിരാളികളുടെ പ്രചാരണത്തെ മറികടക്കുക ശ്രമകരം. കോണ്‍ഗ്രസിലെ ആഭ്യന്തര പ്രശ്നങ്ങളും തലവേദനയാണ്.\nഅനുകൂല സാഹചര്യമെന്നു സിപിഎം\nഎതിരായ ഘടകങ്ങള്‍ക്കിടയിലും ഇത്തവണ അനുകൂല സാഹചര്യങ്ങൾ നിരവധിയാണെന്നു സിപിഎം നേതൃത്വം പറയുന്നു. മണ്ഡലം വട്ടിയൂര്‍ക്കാവ് നോര്‍ത്തായിരുന്നപ്പോള് ജയിക്കാനായതിന്റെ ആത്മവിശ്വാസവുമുണ്ട്. മേയറുടെ ജനകീയ മുഖമാണ് ആശ്രയം. ആ ഇമേജ് വര്‍ധിപ്പിക്കാനുള്ള ശ്രമങ്ങള് ദിവസവും ചിട്ടയായി നടക്കുന്നു. അതിനെ തകര്‍ക്കാനുള്ള എതിരാളികളുടെ ശ്രമങ്ങള് ഇതുവരെ വിജയം കണ്ടിട്ടില്ലെന്നതിൽ ആശ്വാസവുമുണ്ട്. സിപിഎം സംഘടനാ സംവിധാനവും സജീവമായി. പാലാ ഉപതിരഞ്ഞെടുപ്പിലെ വിജയത്തിനുശേഷം മുന്നണിക്കു രാഷ്ട്രീയ തിരിച്ചടികള് ഉണ്ടായിട്ടില്ലെന്നതും നേട്ടമാണ്.\nസ്ഥാനാര്‍ഥിയുടെ വ്യക്തി പ്രഭാവത്തിനപ്പുറം ശക്തമായ വിജയ ഘടകങ്ങള് ഇല്ലെന്നും, എല്‍ഡിഎഫ് ജയിക്കുമെന്നു ഭയക്കുന്ന സമ്മര്‍ദ ഗ്രൂപ്പുകള് വോട്ടു മറിച്ചേക്കാമെന്നും ആശങ്കയുണ്ട്. ജയ പ്രതീക്ഷയുള്ള സ്ഥാനാര്‍ഥിക്കു വോട്ടു നല്‍കുന്നതാണു നായര് സമുദായം മണ്ഡലത്തില് പിന്തുടരുന്ന രീതി. കുമ്മനത്തിന്റെ ജയസാധ്യതയില് സമുദായം വിശ്വാസം അര്‍പ്പിച്ചപ്പോള് വോട്ടു വിഹിതം കൂടി. ഇത്തവണ ഈ ആനുകൂല്യം ബിജെപിക്കില്ലെന്നാണു വിലയിരുത്തല്. മോഹന്‍കുമാറിനാണ് വിജയ സാധ്യതയെന്ന ചിന്ത ഉണ്ടാകുകയും എന്‍എസ്എസ് നിലപാടുകള് ശക്തിപകരുകയും ചെയ്താല് കുമ്മനത്തിനു കിട്ടിയ വോട്ടുകളില് വലിയൊരു ഭാഗം കോണ്‍ഗ്രസിലേക്ക് പോയേക്കും. ഇതിനെ പ്രതിരോധിക്കാനുള്ള മാര്‍ഗങ്ങള് പാര്‍ട്ടി തേടുന്നു.\nമന്ത്രി കടകംപള്ളി ഇപ്പോൾ പാരലൽ കോളജ് അധ്യാപകനല്ലെന്ന് ഓർക്കണം: കുമ്മനം\nപോരാടുന്നത് എല്‍ഡിഎഫും യുഡിഎഫും\nമത്സരം എല്‍ഡിഎഫും യുഡിഎഫും തമ്മിലാണെന്നാണു യുഡിഎഫ് നേതൃത്വം പറയുന്നത്. മണ്ഡലത്തില് 40% വോട്ടുകളുള്ള എന്‍എസ്എസിന്റെ ശക്തമായ പിന്തുണയിലാണു പ്രതീക്ഷ. റോഡുകള്, മാലിന്യ നിര്‍മാര്‍ജനം തുടങ്ങിയ കാര്യങ്ങളില് മേയര് പരാജയപ്പെട്ടെന്ന പ്രചാരണം അവസാനഘട്ടത്തില് ഗുണകരമാകുമെന്നു പ്രതീക്ഷിക്കുന്നു. സിപിഎമ്മിനു വോട്ടു ചെയ്യാന് ജനങ്ങളെ പ്രേരിപ്പിക്കുന്ന സര്‍ക്കാര് അനുകൂല ഘടകങ്ങളില്ലെന്നും വിലയിരുത്തല്. കഴിഞ്ഞ തിരഞ്ഞെടുപ്പില് കോണ്‍ഗ്രസിന്റെ കെ.മുരളീധരനു ലഭിച്ചത് 51,322 വോട്ടാണ്. രണ്ടാം സ്ഥാനത്തെത്തിയ ബിജെപി സ്ഥാനാര്‍ഥി കുമ്മനത്തിനു 43,700 വോട്ട്. സിപിഎം സ്ഥാനാര്‍ഥി ടി.എന്.സീമയ്ക്ക് 40,441 വോട്ടു ലഭിച്ചു. മുരളിയുടെ ഭൂരിപക്ഷം 7622.\nബിജെപിക്കു കഴിഞ്ഞ തവണ ലഭിച്ച വോട്ടുകളില് ഒരു ഭാഗം എല്‍ഡിഎഫ് കൊണ്ടുപോയാലും 10,000 വോട്ടെങ്കിലും തിരികെയെത്തുമെന്നു യുഡിഎഫ് കരുതുന്നു. പരമ്പരാഗതമായി കോണ്‍ഗ്രസിനു ലഭിക്കുന്ന ക്രിസ്ത്യന് വോട്ടുകളില് ചോര്‍ച്ചയുണ്ടാക്കാന് പ്രശാന്തിനു കഴിയില്ലെന്ന ആത്മവിശ്വാസവും പങ്കുവയ്ക്കുന്നു. മുരളീധരനെപോലെ ജനകീയനല്ല സ്ഥാനാര്‍ഥിയെന്നതാണ് എതിര്‍ഘടകം. മുരളീധരനു കിട്ടിയ നിഷ്പക്ഷ വോട്ടുകള് മോഹന്‍കുമാറിനു ലഭിക്കണമെന്നില്ല. ന്യൂനപക്ഷ വോട്ടുകളില് ചോര്‍ച്ചയുണ്ടാകുന്ന സാഹചര്യം ആശങ്കപ്പെടുത്തുന്നു. ബിജെപി 25,000 വോട്ടുകള്‍ക്കു താഴെ പോയാല് എല്‍ഡിഎഫിന് അനുകൂലമാകുമെന്നും യുഡിഎഫ് വിലയിരുത്തുന്നു.\nആത്മവിശ്വാസം വിടാതെ ബിജെപി\nകഴിഞ്ഞ തവണത്തെ അനുകൂല ഘടകങ്ങള് ഇല്ലെന്ന വിലയിരുത്തലിനിടയിലും ആത്മവിശ്വാസത്തോടെ മുന്നോട്ടു പോകുകയാണു ബിജെപി. വിജയത്തില് കുറഞ്ഞതൊന്നും ചിന്തിക്കുന്നില്ലെന്നു നേതൃത്വം വ്യക്തമാക്കുന്നു. ഹിന്ദു വോട്ടുകളിലാണു വലിയ പ്രതീക്ഷ. രണ്ടു മുന്നണികളുടെയും ഒത്തുതീര്‍പ്പ് രാഷ്ട്രീയമാണ് ജനങ്ങള്‍ക്കിടയില് പ്രചരിപ്പിക്കുന്നത്.\nരാഷ്ട്രീയ സന്ദേശവുമായി സാമുദായിക സംഘടനകൾ\nബിജെപി വോട്ടുകച്ചവടം നടത്തുന്നുവെന്ന ആരോപണത്തെ കഴിഞ്ഞ ലോക്സഭാ തിരഞ്ഞെടുപ്പിന്റെ ഫലം ചൂണ്ടിക്കാട്ടിയാണു പ്രതിരോധിക്കുന്നത്. എല്‍ഡിഎഫ് സ്ഥാനാര്‍ഥിയായിരുന്ന സി.ദിവാകരന് മൂന്നാം സ്ഥാനത്തേക്കു പോയത് എല്‍ഡിഎഫ് കോണ്‍ഗ്രസിനു വോട്ടു മറിച്ചതിനാലാണെന്നാണ് ആരോപണം. ശബരിമലയും പ്രചാരണ വിഷയമാണ്. കേസ് നടക്കുന്നതിനാല് നിയമ നിര്‍മാണത്തിനു കഴിയില്ലെന്നും വിധി വരട്ടെയെന്നുമുള്ള കേന്ദ്ര സര്‍ക്കാര് നിലപാട് നേതൃത്വം ആവര്‍ത്തിക്കുന്നു. എന്‍എസ്എസ് വോട്ടുകളിലെ ഒരു വിഹിതം ലഭിക്കുമെന്ന പ്രതീക്ഷയും പങ്കുവയ്ക്കുന്നു. ആര്‍എസ്എസ് തിരഞ്ഞെടുപ്പ് പ്രവര്‍ത്തനങ്ങളില് സജീവമാകാത്തതു തിരിച്ചടിയാകുമെന്ന ആശങ്കയുമുണ്ട്.\nEnglish Summary: Political atmosphere heats up in Vattiyoorkavu Constituency during Bypoll


ഇന്ന് 26/12/2019 നൂറ്റാണ്ടിന്റെ വിസ്മയമായ വലയ സൂര്യഗ്രഹണം നടന്നു . – Dubai Vartha\nInfo • കാലാവസ്ഥ\nഇന്ന് 26/12/2019 നൂറ്റാണ്ടിന്റെ വിസ്മയമായ വലയ സൂര്യഗ്രഹണം നടന്നു .\nഇന്ന് 26/12/2019 നൂറ്റാണ്ടിന്റെ വിസ്മയമായ വലയ സൂര്യഗ്രഹണം നടന്നു . വലയഗ്രഹണത്തിന്റെ പാത സൗദി അറേബ്യയില് നിന്ന് ആരംഭിച്ച് കേരളം, തമിഴ്നാട് എന്നിവിടങ്ങളിലൂടെ കടന്ന് ബോര്‍ണിയോ സുമാത്ര ദ്വീപുകള് വരെയെത്തും. രാവിലെ ഏകദേശം 8 മണി മുതല് 11 മണി വരെയുള്ള സമയത്ത് ഇത് ദൃശ്യമായി .\nഎന്താണ് വലയഗ്രഹണം ? എന്തുകൊണ്ടാണ് എല്ലാ അമാവാസിക്കും ഗ്രഹണം സംഭവിക്കാതത് തുടങ്ങിയ നിരവധി ചോദ്യങ്ങളാണ് ഉയര്‍ന്നു വരുന്നത്.\nസൂര്യഗ്രഹണം എങ്ങനെ ഉണ്ടാകുന്നു\nഭൂമിയുടെ ഉപഗ്രഹമായ ചന്ദ്രന് ഭൂമിയെ ചുറ്റി സഞ്ചരിക്കുന്നതിനിടയില് സൂര്യന് നേരെ മുന്നില് വരുന്ന സന്ദര്‍ഭങ്ങളുണ്ടാകാം. ആ സമയത്ത് ചന്ദ്രന് സൂര്യനെ ഭാഗികമായോ പൂര്‍ണമായോ മറച്ചേക്കാം. ഇതാണ് സൂര്യഗ്രഹണം. മറ്റൊരു വിധത്തില് പറഞ്ഞാല് ചന്ദ്രന്റെ നിഴല് ഭൂമിയില് വീഴുമ്പോഴാണ് സൂര്യഗ്രഹണം ഉണ്ടാകുന്നത്. ചന്ദ്രന് ഭൂമിയെ അപേക്ഷിച്ച് ചെറുതായതിനാല് ചന്ദ്രന്റെ നിഴല് ഭൂമിയെ ഭാഗികമായി മാത്രമായിരിക്കും മറയ്ക്കുക. അതിനാല് ആ ഭൂഭാഗങ്ങളില് മാത്രമാണ് സൂര്യഗ്രഹണം അനുഭവപ്പെടുക. അവിടങ്ങളില് ആ സമയത്ത് സൂര്യന്റെ വെളിച്ചം കുറയും.\nഎന്താണ് പൂര്‍ണ സൂര്യഗ്രഹണം\nസൂര്യനെ ചന്ദ്രന് പൂര്‍ണമായും മറയ്ക്കുന്നതാണ് പൂര്‍ണ സൂര്യഗ്രഹണം. സൂര്യകേന്ദ്രത്തില് നിന്ന് ചന്ദ്രന്റെ കേന്ദ്രത്തിലൂടെ ഒരു രേഖ സങ്കല്പിച്ചാല് അത് ഭൂമിയിലൂടെ കടന്നുപോകുന്ന ഇടത്തിനോട് ചേര്‍ന്നു കിടക്കുന്നിടത്ത് മാത്രമാണ് സമ്പൂര്‍ണ സൂര്യഗ്രഹണം അനുഭവപ്പെടുക. ഏറ്റവും അനുകൂല സാഹചര്യത്തില് പോലും ഒരിടത്ത് പരമാവധി 270 കിമീ ചുറ്റളവില് ഏഴ് മിനിട്ടില് താഴെ സമയം മാത്രമാണ് ഇത് കാണാന് കഴിയുക. കേരളത്തില് അടുത്ത കാലത്തൊന്നും പൂര്‍ണഗ്രഹണം ഉണ്ടായിട്ടില്ല.\nചന്ദ്രന് സൂര്യബിംബത്തിന്റെ അരിക് ഭാഗം ഒഴികെ ബാക്കി മുഴുവന് മറയ്ക്കുന്നതാണ് വലയഗ്രഹണം. ആ സമയത്ത് സൂര്യന് ഒരു വലയരൂപത്തില് കാണുമെന്നതിനാലാണ് ഇതിനെ വലയഗ്രഹണം എന്നു പറയുന്നത്. സൂര്യനും ചന്ദ്രനും ആകാശത്തുണ്ടാക്കുന്ന കോണളവ് ഏകദേശം അര ഡിഗ്രിയാണ്. കൂടുതല് കൃത്യമായി പറഞ്ഞാല് ഇത് ചന്ദ്രന്റെ കാര്യത്തില് 0.488 ഡിഗ്രി മുതല് 0.568 ഡിഗ്രി വരെയാകാം. ഈ വ്യത്യാസത്തിനുള്ള കാരണം ചന്ദ്രന് ഭൂമിയെ ചുറ്റി സഞ്ചരിക്കുന്നതിനിടയില് അവ തമ്മിലുള്ള അകലം കൂടുകയും കുറയുകയും ചെയ്യുന്നതാണ്. സൂര്യന്റെ കാര്യത്തില് ഇത് 0.527 ഡിഗ്രി മുതല് 0.545 ഡിഗ്രി വരെയാകാം. സൂര്യനും ഭൂമിക്കും ഇടയിലുണ്ടാകുന്ന ദൂര വ്യതിയാനമാണ് ഈ വ്യത്യാസത്തിനു കാരണം. ഈ വ്യത്യാസങ്ങള് കാരണം ഗ്രഹണം ഉണ്ടാകുന്ന ചില സന്ദര്‍ഭങ്ങളില് ചന്ദ്രബിംബം സൂര്യബിംബത്തേക്കാള് ചെറുതായിരിക്കും. അപ്പോള് സൂര്യബിംബം മുഴുവനായി മറയില്ല. ഒരു വലയം ബാക്കിയാകാം. അതാണ് വലയ ഗ്രഹണമായി കാണുക. 26-ന് വടക്കന് കേരളത്തില് നടക്കുന്നത് ഒരു വലയഗ്രഹണമാണ്. കേരളത്തില് മറ്റിടങ്ങളില് അത് ഭാഗിക ഗ്രഹണമായിരിക്കും.\nഎന്താണ് ഭാഗിക സൂര്യഗ്രഹണം\nസൂര്യനെ ചന്ദ്രന് ഭാഗികമായി മറയ്ക്കുന്നതാണ് ഭാഗിക സൂര്യഗ്രഹണം. ചന്ദ്രനുണ്ടാക്കുന്ന നിഴലിന്റെ തീവ്രത കുറഞ്ഞ ഭാഗം – അതായതു് ഉപഛായ മാത്രമാണ് പതിക്കുന്നതെങ്കില് അവിടെ നടക്കുന്നത് ഭാഗിക ഗ്രഹണമായിരിക്കും. പൂര്‍ണ ഗ്രഹണം നടക്കുന്ന ഇടങ്ങളുടെ ചുറ്റിലുമായി താരതമ്യേന വലിയൊരു ഭാഗത്ത് ഭാഗിക ഗ്രഹണം നടക്കും.\nഎന്താണ് സങ്കര സൂര്യഗ്രഹണം\nഒരു സൂര്യഗ്രഹണം നടക്കുമ്പോള് തന്നെ ചിലയിടങ്ങളില് അത് പൂര്‍ണ ഗ്രഹണമായും മറ്റു ചിലയിടങ്ങളില് അത് വലയഗ്രഹണം ആയും കാണപ്പെടുന്ന പ്രതിഭാസമാണ് സങ്കര സൂര്യഗ്രഹണം. ഗ്രഹണം നടക്കുന്ന ഏതാനും മണിക്കൂറുകള്‍ക്കകം തന്നെ ചന്ദ്രനും ഭൂമിയില് അതിന്റെ നിഴല് വീഴുന്ന ഇടവും തമ്മിലുള്ള ദൂരത്തിലുണ്ടാകുന്ന വ്യത്യാസമാണ് ഇതിനു കാരണമാകുന്നത്. പ്രഛായയും എതിര് ഛായയും തമ്മില് സന്ധിക്കുന്നിടത്തു കൂടെ ഭൂമി കടന്നു പോകുമ്പോഴാണ് ഇതു സംഭവിക്കുക. ഇതിനുള്ള സാദ്ധ്യത കുറവായതിനാല് ഏകദേശം ഒരു ദശാബ്ദത്തിലൊരിക്കല് എന്ന നിരക്കില് മാത്രമാണ് ഇതു സംഭവിക്കുക. നമ്മുടെ നാട്ടില് സമീപഭാവിയിലൊന്നും ഇത്തരം ഗ്രഹണം നടക്കില്ല.\nസൂര്യഗ്രഹണം എത്ര നേരം നീണ്ടുനില്‍ക്കും\nഭാഗിക ഗ്രഹണം മണിക്കൂറുകള് നീണ്ടു നില്‍ക്കാം. എന്നാല് വലയഗ്രഹണമോ പൂര്‍ണ ഗ്രഹണമോ പരമാവധി ആറ് , ഏഴ് മിനിട്ടുകള് മാത്രമാണ് നീണ്ടു നില്‍ക്കുക. 26 ലെ ഗ്രഹണം പരമാവധി3മിനിട്ട് 40 സെക്കന്റാണ് നീണ്ടു നില്‍ക്കുക.\nഎല്ലാ കറുത്ത വാവിനും ഗ്രഹണമില്ലാത്തത് എന്തുകൊണ്ട്\nസൂര്യനും ഭൂമിക്കും ഇടയില് ചന്ദ്രന് വരുന്ന സന്ദര്‍ഭമാണ് കറുത്തവാവ് അഥവാ അമാവാസി. ആ സമയത്ത് ചന്ദ്രന്റെ ഒരു പകുതി ഭൂമിക്കു നേരെയും മറ്റേ പകുതി സൂര്യനു നേരെയും ആയിരിക്കും. അപ്പോള് സൂര്യന്റെ നേരെയുള്ള പകുതിയില് വെളിച്ചമുണ്ടാകും. നമ്മുടെ നേരെ തിരിഞ്ഞിരിക്കുന്ന മറ്റേ പകുതിയില് സൂര്യപ്രകാശം വീഴാത്തതിനാല് ഇരുട്ടായിരിക്കും. ചന്ദ്രന് സ്വയം പ്രകാശം ഉണ്ടാക്കില്ല എന്നതിനാല് നമുക്ക് ആ സമയത്ത് ചന്ദ്രനെ കാണാന് കഴിയില്ല. ഓരോ തവണ ചന്ദ്രന് ഭൂമിയെ ചുറ്റിവരുമ്പോഴും ഒരിക്കല് അമാവാസി ഉണ്ടാകും. ഒരു വര്‍ഷത്തില് പന്ത്രണ്ടോ പതിമൂന്നോ പ്രാവശ്യം ഇതു സംഭവിക്കാം.ഇനി സൂര്യഗ്രഹണം സംഭവിക്കുന്നതെങ്ങനെയെന്നു നോക്കാം. അമാവാസി ദിവസങ്ങളില് ചന്ദ്രന് സൂര്യനെ കടന്നു പോകുന്നത് സൂര്യന്റെ നേരെ മുന്നിലൂടെയാണെങ്കില് ഭൂമിയില് നിന്നു നോക്കുമ്പോള് സൂര്യന്റെ ഒരു ഭാഗം ചന്ദ്രനാല് മറഞ്ഞതായി കാണപ്പെടും. ഇതാണ് സൂര്യഗ്രഹണം. ഇത് എല്ലാ അമാവാസി ദിവസങ്ങളിലും സംഭവിക്കണമെന്നില്ല. ചിലപ്പോള് ചന്ദ്രബിംബം സൂര്യബിംബത്തിന്റെ വടക്കുഭാഗത്തു കൂടെ കടന്നു പോകും. ചിലപ്പോഴൊക്കെ തെക്കുഭാഗത്തു കൂടെ കടന്നു പോകും. ചിലപ്പോള് നേരെ മുന്നിലൂടെ കടന്നുപോകുമ്പോള് സൂര്യബിംബം ഭാഗികമായോ പൂര്‍ണമായോ കുറച്ചു നേരത്തേക്കു മറയും. അതാണ് സൂര്യഗ്രഹണം. ചന്ദ്രന് ഭൂമിയെ ചുറ്റുന്നതലവും ഭൂമി സൂര്യനെ ചുറ്റുന്നതലവും തമ്മില്5ഡിഗ്രിയുടെ ചെറിയൊരു ചരിവുണ്ട്. അതിനാലാണ് ഇങ്ങനെ ചിലപ്പോള് മാത്രം അമാവാസി നാളുകളില് സൂര്യഗ്രഹണം സംഭവിക്കുന്നത്. ഈ കാരണം കൊണ്ടു തന്നെയാണ് എല്ലാ പൗര്‍ണമി നാളുകളിലും (വെളുത്ത വാവ്) ചന്ദ്രഗ്രഹണം ഉണ്ടാകാത്തതും.\nഒരു വര്‍ഷം എത്ര സൂര്യഗ്രഹണം വരെയുണ്ടാകാം\nസാധാരണഗതിയില് ഒരു കലണ്ടര് വര്‍ഷം രണ്ട് സൂര്യ ഗ്രഹണങ്ങള് ഉണ്ടാകും. 2019 ല്3ഗ്രഹണങ്ങളാണ് സംഭവിക്കുക. ജനുവരി ആറിന് ഒരു ഭാഗിക ഗ്രഹണം ഉണ്ടായിരുന്നു. ജൂലൈ രണ്ടിന് ഒരുപൂര്‍ണഗ്രഹണവും നടന്നു. ഇത് കൂടാതെയാണ് ഡിസംബറിലെ ഗ്രഹണം. അപൂര്‍വമായി5സൂര്യ ഗ്രഹണങ്ങള് വരെ ഒരുവര്‍ഷം ഉണ്ടാകും. 1935 ല് ഇത് സംഭവിച്ചിട്ടുണ്ട്. 1935 ല് ജനുവരി അഞ്ച് , ഫെബ്രുവരി മൂന്ന് , ജൂണ് 30 , ജൂലൈ 30 , ഡിസംബര് 25 എന്നീ തീയതികളില് സൂര്യഗ്രഹണം നടന്നു. ഇതില് ആദ്യത്തെ4എണ്ണം ഭാഗിക ഗ്രഹണങ്ങളും അവസാനത്തേത് വലയ ഗ്രഹണവും ആയിരുന്നു. ഇനി ഇതുപോലെ അഞ്ച് സൂര്യഗ്രഹണങ്ങള് ഉണ്ടാവുക 2206 ലാണ്.\nസൂര്യഗ്രഹണ സമയത്ത് ഭക്ഷണം കഴിക്കാമോ\nഗ്രഹണത്തെക്കുറിച്ച് ശാസ്ത്രീയമായ വിവരങ്ങള് ലഭിക്കുന്നതിനുമുന്‍പുണ്ടായിരുന്ന അബദ്ധധാരണകളിലൊന്നാണ് ഭക്ഷണം കഴിക്കരുതെന്നുള്ളത്. ഗ്രഹണസമയത്ത് സൂര്യനില്‍നിന്ന് പലതരം രശ്മികള് ഭൂമിയിലെത്തും, ഇത് ഭക്ഷണത്തെ വിഷമയമാക്കും, ഗ്രഹണസമയത്ത് പുറത്തിറങ്ങരുത്, കിണര് മൂടിയിടണം, ഗ്രഹണം കഴിഞ്ഞാല് കുളിക്കണം – ഇത്തരം നിരവധി കഥകള് പ്രചാരത്തിലുണ്ടായിരുന്നു. അതൊക്കെ ഗ്രഹണത്തെക്കുറിച്ച് ശാസ്ത്രീയമായ വിവരങ്ങള് ലഭിക്കുന്നതിന മുന്‍പ് ഉണ്ടായിരുന്ന കഥകള് മാത്രമാണ്. ഇതെല്ലാം ആശാസ്ത്രീയമായ ധാരണകള്‍മാത്രമാണ്. അല്പസമയം സൂര്യപ്രകാശം ഭൂമിയിലെ കുറച്ചുപ്രദേശത്ത് (ഗ്രഹണപാതയില്) ലഭിക്കില്ല. നല്ല മഴക്കാറുള്ളപ്പോഴും രാത്രിയിലും സൂര്യപ്രകാശമില്ലല്ലോ? അപ്പോഴും നമ്മള് ഭക്ഷണം കഴിക്കാറില്ലേ? ആ സമയത്ത് ഭക്ഷണം കഴിച്ചാലുണ്ടാകുന്നതിനേക്കാള് കൂടുതലൊന്നും പ്രശ്‌നങ്ങള് ഗ്രഹണസമയത്ത് കഴിച്ചാലും ഉണ്ടാകുന്നില്ല. അതുകൊണ്ട് വിശപ്പുണ്ടെങ്കില് നല്ല ഭക്ഷണം ധൈര്യമായി കഴിക്കാം. കഴിക്കാതിരിക്കാന് ന്യായം ഒന്നും കാണുന്നില്ല.\nസൂര്യഗ്രഹണ സമയത്ത് സൂര്യനെ നോക്കാമോ\nനേരിട്ടു നോക്കരുത്. ഗ്രഹണം ഉണ്ടെങ്കിലും ഇല്ലെങ്കിലും സൂര്യനെ നേരിട്ടു നോക്കരുത്, അതു നല്ലതല്ല. എന്നാല് അതിനായി തയ്യാറാക്കിയിട്ടുള്ള പ്രത്യേക കണ്ണട വെച്ചോ പ്രൊജക്ഷന് രീതികള് ഉപയോഗിച്ചോ സൂര്യനെ കാണാം, തീര്‍ച്ചയായും കാണണം.\nഡിസംബര് 26 ലെ സൂര്യഗ്രഹണം കേരളത്തില് എവിടെയൊക്കെ കാണാന് കഴിയും\nകേരളത്തില് എല്ലായിടത്തും കാണാന് കഴിയും. അന്ന് രാവിലെ ഏകദേശം 8 മണി മുതല് 11 മണി വരെയുള്ള സമയത്താണ് ഇതുസംഭവിക്കുക. കേരളത്തില് കോഴിക്കോട് നിന്ന് വയനാട്ടിലേക്ക് ഒരു വര സങ്കല്പിച്ചാല് അതിന്റെ വടക്കന് ഭാഗങ്ങളില് വലയസൂര്യഗ്രഹണമായും തെക്കന് ഭാഗങ്ങളില് ഭാഗിക ഗ്രഹണമായും കാണാന് കഴിയും. കേരളത്തില് ഏതൊരിടത്തും സൂര്യബിംബത്തിന്റെ 87-93 ശതമാനം മറയും.\nസൂര്യഗ്രഹണം നോക്കാനുള്ള കണ്ണടകള് എന്തുതരം\nസൂര്യപ്രകാശത്തിന്റെ 99.99 ശതമാനത്തിലധികം ഭാഗത്തേയും തടയുന്നതരം ഫില്‍ട്ടറുകള് ഉപയോഗിക്കുന്ന പ്രത്യേക കണ്ണടകള് ഇതിനു യോജിച്ചതാണ്. അലൂമിനിയം പൂശിയ പ്ലാസ്റ്റിക്ക് ഷീറ്റുകള് ഒന്നിലധികം അടുക്കിവെച്ച് ഉണ്ടാക്കുന്ന ഫില്‍ട്ടറുകള് ലഭ്യമാണ്\nക്രിസ്മസ് ദിനത്തിൽ ദുബൈയിൽ വാഹനാപകടത്തിൽ മരണപ്പെട്ട മലയാളി വിദ്യാർത്ഥികളുടെ മൃതദേഹം ഇന്ന് രാത്രി നാട്ടിലേക്ക് കൊണ്ടുപോകും.\nജൂമൈറ വില്ലയിൽ കവർച്ച : ഉക്രൈനിയൻ യുവതി പ്രതിയെ തിരയുന്നു\nInfo • അബൂദാബി\nയുഎഇയിൽ മാർച്ച് ഒന്നിന് ശേഷം കാലാവധി കഴിഞ്ഞ വിസിറ്റ്...\nകാലാവസ്ഥ • കേരളം • ദുബായ്\nകേരളത്തിൽ മഴ ശക്തം\nഷാർജ അല് മജാസ് മൂന്നിലെ അറബ് കള്‍ചറല്...\nബെയ്‌റൂത് സ്‌ഫോടനത്തിൽ 78 മരണം ; 4000 പേർക്ക് പരിക്ക്\nയു എ ഇ ലെ മസ്‌ജിദുകളിൽ ഇനി മുതൽ 50 ശതമാനം സ്ഥലം...\nകരിപ്പൂര് എയർപോർട്ടിൽ മഴക്കാലത്ത് വലിയ വിമാനങ്ങള്‍ക്ക് വിലക്കേര്‍പ്പെടുത്തി ഡിജിസിഎ August 11, 2020\nലോകത്തിലെ ഏറ്റവും ഉയരം കൂടിയ ഹോട്ടലിന്റെ ഫൗണ്ടേഷൻ പ്രവർത്തനങ്ങൾ ദുബായിൽ പൂർത്തിയായിക്കൊണ്ടിരിക്കുന്നു August 11, 2020\nഫുജൈറയിൽ രണ്ട് പുതിയ സൗജന്യ കോവിഡ് പരിശോധന കേന്ദ്രങ്ങൾ കൂടി തുറന്നു August 11, 2020\n102 ദിവസത്തിന് ശേഷം ന്യൂസിലന്‍ഡില് വീണ്ടും കോവിഡ് കേസുകൾ റിപ്പോര്‍ട്ട് ചെയ്തു. August 11, 2020\nകേരളത്തിൽ ഇന്ന് ഏറ്റവും കൂടുതൽ കോവിഡ് കേസുകൾ / 1417 പുതിയ കേസുകൾ / 1426 പേർക്ക് രോഗമുക്തി August 11, 2020\nഐഎഎസ്ആർഒ ചാരക്കേസിൽ കുറ്റവിമുക്തനാക്കപ്പെട്ട നമ്പി നാരായണന് ഒരു കോടി മുപ്പത് ലക്ഷം രൂപ നഷ്ടപരിഹാരം നൽകി August 11, 2020\nകോവിഡ് സ്ഥിരീകരണത്തിന് പിന്നാലെ തലച്ചോറില് സര്‍ജറിയും; പ്രണബ് മുഖര്‍ജി ഗുരുതരാവസ്ഥയിലെന്ന് റിപ്പോര്‍ട്ടുകൾ August 11, 2020\nBREAKINGNEWS യുഎഇയിൽ ഇന്ന് 195 പേർക്ക് രോഗമുക്തി / 262 പുതിയ കോവിഡ് കേസുകൾ / ഒരു മരണം AUGUST 11 August 11, 2020


ആ റെക്കോര്‍ഡും കൊഹ്‌ലിക്ക് സ്വന്തം; പഴങ്കഥയായത് ഗവാസ്‌കറുടെ റെക്കോര്‍ഡ് | Webdunia Malayalam\nമുന് ഇന്ത്യന് താരം സുനില് ഗാവസ്‌കറിന്റെ റെക്കോര്‍ഡ് മറികടന്ന് ഇന്ത്യന് നായകന് വിരാട് കൊഹ്‌ലി. തോല്‍വിയറിയാതെ 19 ജയം ഇന്ത്യ പൂര്‍ത്തിയാക്കിയതോടെയാണ് 1976-80 കാലഘട്ടത്തില് ഗാവസ്‌കര് നയിച്ച ഇന്ത്യന് ടീമിന്റെ പേരിലായിരുന്ന 18 ജയങ്ങളെന്ന് റെക്കോര്‍ഡ് കൊഹ്ലിയും കൂട്ടരും മറികടന്നത്.\nഇംഗ്ലണ്ടിനെതിരെ ചെന്നൈ ടെസ്റ്റില് 18ാം ജയം നേടി ഈ റെക്കോഡിനൊപ്പമെത്തിയ കൊഹ്‌ലിയും കൂട്ടരും ഇന്നലെ ബംഗ്ലാദേശിനെതിരായ ടെസ്റ്റുകൂടി ജയിച്ചതോടെയാണ് ഇത് സ്വന്തം പേരിലാക്കി മാറ്റിയത്. ധോണിയില് നിന്നു നായകസ്ഥാനം ഏറ്റെടുത്ത ശേഷം 2015ല് ശ്രീലങ്കന് പര്യടനത്തോടെയായിരുന്നു കൊഹ്‌ലിയുടെ ടീം ഈ കുതിപ്പ് ആരംഭിച്ചത്.\nഗാലെയില് നടന്ന ആദ്യ ടെസ്റ്റില് ഇന്ത്യന് സംഘം തോല്‍വി നേരിട്ടിരുന്നു. അതിനുശേഷം രണ്ടു ടെസ്റ്റ് ജയിച്ച് പരമ്പര നേടിയ ഇന്ത്യ പിന്നീട് ഇതുവരേയും തോല്‍വി അറിഞ്ഞിട്ടേയില്ല. ദക്ഷിണാഫ്രിക്ക, വെസ്റ്റിന്‍ഡീസ്, ന്യൂസിലാന്‍ഡ്, ഇംഗ്ലണ്ട്, അവസാനമായി ബംഗ്ലാദേശ് എന്നീ ടീമുകളാണ് ടീം ഇന്ത്യയുടെ ഈ കുതിപ്പില് പരിജിതരായത്.\nശ്രീലങ്കയെ വൈറ്റ്‌വാഷ് ചെയ്‌ത ദക്ഷിണാഫ്രിക്ക ഐസിസി ഏകദിന റാങ്കിംഗിൽ ഒന്നാമത്. ഒരു ...\nഇന്ത്യയുടെ കൂറ്റന് സ്‌കോര് പിന്തുടരാന് ഇറങ്ങിയ ബംഗ്ലാദേശ് ഫോളോ ഓണ് ഒഴിവാക്കാന് ...


രാജ്യത്തെ പൗരത്വം നഷ്ടപ്പെടാതെ തന്നെ യു.എ.ഇ പൗരത്വം ലഭിക്കും\nയുഎഇയിൽ പ്രവാസികൾക്ക് പൗരത്വം; ആർക്കെല്ലാം അപേക്ഷിക്കാം?\nഒരാൾ പൗരത്വത്തിന് യോഗ്യനാണ് എങ്കിൽ എമിറേറ്റ്‌സ് നിയമങ്ങൾ പാലിക്കുമെന്ന സത്യവാങ്മൂലം നൽകണം\n31 Jan, 2021 at 03:40 AM\nവിവിധ രംഗത്ത് മികവു തെളിയിച്ചവർക്ക് പൗരത്വം നൽകാനുള്ള ചരിത്രപരമായ തീരുമാനം കൈക്കൊണ്ടിരിക്കുകയാണ് യുഎഇ. യു.എ.ഇ വൈസ് പ്രസിഡൻറും പ്രധാനമന്ത്രിയും ദുബൈ ഭരണാധികാരിയുമായ ശൈഖ് മുഹമ്മദ് ബിൻ റാശിദ് ആൽ മക്തൂമാണ് പ്രഖ്യാപനം നടത്തിയത്. ഇതിനായി നിയമഭേദഗതിയും കൊണ്ടു വന്നു.\nആർക്കൊക്കെ എമിറേറ്റ്‌സ് പാസ്‌പോർട്ടിന് അപേക്ഷിക്കാം\nയുഎഇയിൽ ഇവർക്ക് ഭൂമി (പ്രോപ്പർട്ടി) സ്വന്തമായിരിക്കണം.\n2- ഡോക്ടർമാരും സ്‌പെഷ്യലിസ്റ്റുകളും\nശാസ്ത്ര വിഷയങ്ങളിൽ അല്ലെങ്കിൽ യുഎഇയിൽ ഏറ്റവും കൂടുതൽ ആവശ്യമുള്ള വിഷയത്തിൽ സ്‌പെഷ്യലൈസ് ചെയ്തവരായിരിക്കണം. മേഖലയിൽ പത്തു വർഷത്തിൽ കുറയാത്ത പരിചയം, ശാസ്ത്ര സംഭാവനകൾ, ശാസ്ത്ര മൂല്യമുള്ള പഠനങ്ങൾ എന്നിവ സ്വന്തമായുണ്ടാവണം. സ്‌പെഷ്യലൈസേഷൻ മേഖലയിൽ പ്രശസ്തമായ ഏതെങ്കിലും കൂട്ടായ്മയിൽ അംഗത്വവുമുണ്ടായിരിക്കണം.\nസർവകലാശാലകളിലോ റിസർച്ച് സെന്ററുകളിലോ ജോലി ചെയ്യുന്ന സജീവ ഗവേഷകൻ/ഗവേഷക ആയിരിക്കണം. സ്വന്തം മേഖലയിൽ പത്തു വർഷത്തിൽ കുറയാത്ത പ്രവൃത്തി പരിചയം വേണം. ശാസ്ത്ര പുരസ്‌കാരങ്ങൾ/കണ്ടെത്തലുകൾ തുടങ്ങിയ സംഭാവനകൾ ഉണ്ടായിരിക്കണം. യുഎഇയിലെ അംഗീകൃത ശാസ്ത്ര സ്ഥാപനങ്ങളിൽ നിന്നുള്ള ശിപാർശക്കത്തും നിർബന്ധമാണ്.\nയുഎഇ സാമ്പത്തിക മന്ത്രാലയമോ മറ്റേതെങ്കിലും പ്രശസ്ത അന്താരാഷ്ട്ര സമിതിയോ അംഗീകരിച്ച ഒന്നോ അതിൽക്കൂടുതലോ പേറ്റന്റുകൾ ഉള്ളവർ. സാമ്പത്തിക മന്ത്രാലയത്തിൽ നിന്നുള്ള ശിപാർശക്കത്തും കൂടെ വേണം.\n5- സർഗാത്മക വൈഭവമുള്ളവർ\nകലാ-സാംസ്‌കാരിക മേഖലയിൽ പ്രവർത്തിക്കുന്ന ബുദ്ധിജീവികൾ, കലാകാരന്മാർ എന്നിവർ. അന്താരാഷ്ട്ര പുരസ്‌കാരം നേടിയവർ. ബന്ധപ്പെട്ട സർക്കാർ വകുപ്പിൽ നിന്ന് ശിപാർശക്കത്ത് നിർബന്ധമാണ്.\nഒരാൾ പൗരത്വത്തിന് യോഗ്യനാണ് എങ്കിൽ എമിറേറ്റ്‌സ് നിയമങ്ങൾ പാലിക്കുമെന്ന സത്യവാങ്മൂലം നൽകണം. മാനദണ്ഡങ്ങൾ ലംഘിച്ചാൽ പൗരത്വം റദ്ദാക്കാനുള്ള അവകാശം സർക്കാറിനുണ്ടായിരിക്കും.\nസ്വന്തം രാജ്യത്തെ പൗരത്വം നഷ്ടപ്പെടാതെ തന്നെ യു.എ.ഇ പൗരത്വം ലഭിക്കും എന്നതാണ് പുതിയ തീരുമാനത്തിന്റെ സവിശേഷത.


Left Unity wins all the4posts-President,Vice President, Secy&Joint Secy in JNU students' union(JNUSU)elections.\nനാല് സീറ്റും തൂത്തുവാരി ഇടത് കൂട്ടായ്മ; ജെഎന്‍യു യൂണിയന് തിരഞ്ഞെടുപ്പില് ഔദ്യോഗിക പ്രഖ്യാപനം\nഫല പ്രഖ്യാപനം ഡല്‍ഹി ഹൈക്കോടതി സെപ്റ്റംബര് 17 വരെ തടഞ്ഞിരിക്കുകയായിരുന്നു.\nUpdated: September 17, 2019 9:11:20 pm\nന്യൂഡല്‍ഹി: ജെഎന്‍യു സര്‍വകലാശാല യൂണിയന് തിരഞ്ഞെടുപ്പില് ഇടത് വിദ്യാര്‍ഥി സംഘടനകള്‍ക്ക് വിജയം. ഹൈക്കോടതിയുടെ സ്‌റ്റെ മാറിയതോടെ ഇന്ന് ഫലം പ്രഖ്യാപിക്കുകയായിരുന്നു. പ്രസിഡന്റ് സ്ഥാനത്തേക്ക് ലെഫ്റ്റ് യൂണിറ്റിയുടെ ഐഷെ ഘോഷ് വിജയിച്ചതായി പ്രഖ്യാപിച്ചു. പ്രസിഡന്റ് അടക്കം നാല് സീറ്റുകളിലും ഇടതിനാണ് വിജയം.\nഎല്ലാ വോട്ടുകളും എണ്ണിക്കഴിഞ്ഞപ്പോള് ഐഷെ 2313 വോട്ടുകള് നേടിയതായി നേരത്തെ തന്നെ വ്യക്തമായിരുന്നു. എന്നാല് ഫല പ്രഖ്യാപനം ഡല്‍ഹി ഹൈക്കോടതി സെപ്റ്റംബര് 17 വരെ തടഞ്ഞിരിക്കുകയായിരുന്നു. ഈ സ്റ്റെയാണ് ഇന്ന് കോടതി എടുത്തുമാറ്റിയത്. പ്രസിഡന്റ് സ്ഥാനത്തേക്കുള്ള മത്സരത്തില് രണ്ടാം സ്ഥാനത്ത് എബിവിപിയുടെ മനീഷ് ജാംഗിദാണ്. 1128 വോട്ടുകളേ മനീഷിന് നേടാനായുള്ളൂ. മൂന്നാം സ്ഥാനത്തുള്ള ബാപ്സയ്ക്ക് എബിവിപിയേക്കാള് മൂന്ന് വോട്ടിന്റെ കുറവേയുള്ളൂ.\nഇടത് സ്ഥാനാര്‍ഥിയായ സാകേത് മൂണ് വന് ഭൂരിപക്ഷത്തോടെ വൈസ് പ്രസിഡന്റ് സ്ഥാനത്തേക്ക് തിരഞ്ഞെടുക്കപ്പെട്ടു. സാകേതിന് 3365 വോട്ടുകള് ലഭിച്ചപ്പോള് പിന്നിലുള്ള എബിവിപി സ്ഥാനാര്‍ത്ഥി ശ്രുതി അഗ്‌നിഹോത്രി 1335 വോട്ടുകളാണ് നേടിയത്. ജനറല് സെക്രട്ടറി സ്ഥാനത്തേക്കുള്ള തിരഞ്ഞെടുപ്പില് എബിവിപിയുടെ ശബരീഷ് പിഎ 1355 വോട്ടുകള് നേടിയപ്പോള്, ഇടതിന്റെ സതീഷ് യാദവ് 2518 വോട്ടുകളുമായി ജയിച്ചു. ബാപ്സ മൂന്നാം സ്ഥാനത്താണ്. ലെഫ്റ്റ് യൂണിറ്റിയുടെ മുഹമ്മദ് ഡാനിഷ് ജോയിന്റ് സെക്രട്ടറിയായും തിരഞ്ഞെടുക്കപ്പെട്ടു.\nഇടത് പാര്‍ട്ടികളായ ഐസയും എസ്എഫ്ഐയും ഡിഎസ്എഫും എഐഎസ്എഫും ഒന്നിച്ചാണ് ജെഎന്‍യു വിദ്യാര്‍ത്ഥി യൂണിയന് തെരഞ്ഞെടുപ്പില് മത്സരിച്ചത്. ജെഎന്‍യുവിലെ കൗണ്‍സിലര്‍മാരുടെ എണ്ണം ചുരുക്കിയതിനെതിരെ രണ്ട് വിദ്യാര്‍ഥികള് നല്‍കിയ പരാതിയെത്തുടര്‍ന്ന് തിരഞ്ഞെടുപ്പ് വിജയികളെ പ്രഖ്യാപിക്കുന്നത് ഡല്‍ഹി ഹൈകോടതി സ്റ്റേ ചെയ്യുകയായിരുന്നു. അതേസമയം വോട്ടെണ്ണുന്നത് തടഞ്ഞിരുന്നില്ല.\nWeb Title: Left unity wins all the4posts presidentvice president secyjoint secy in jnu students union elections\nപ്രശസ്തി വര്‍ധിപ്പിക്കാന് ലൈംഗിക ദൃശ്യങ്ങള് പുറത്ത് വിട്ടു; കെവിന് ഹാര്‍ട്ടിനെതിരെ യുവതി


ചാവക്കാട് : കോയമ്പത്തൂർ അവിനാശിയിൽ കെഎസ്ആർടിസി ബസ്സും കണ്ടെയ്നർ ലോറിയും കൂട്ടിയിടിച്ചുണ്ടായ അപകടത്തിൽ മരിച്ച പത്തൊൻപത് പേരിൽ ചാവക്കാട് അണ്ടത്തോട് സ്വദേശിയും. അണ്ടത്തോട് കല്ലുവളപ്പിൽ മുഹമ്മദാലിയുടെ മകൻ നസീഫ് (24)ആണ് മരിച്ചത്. ബംഗളൂരുവിൽ നിന്ന് എറണാകുളത്തേക്ക് വരികയായിരുന്ന ബസാണ് അപകടത്തിൽപ്പെട്ടത്. ബസിലുണ്ടായിരുന്നത് തൃശൂർ, പാലക്കാട്, എറണാകുളം സ്വദേശികൾ. മരിച്ചവരിൽ മൂന്ന് സ്ത്രീകളും. . ഇന്നലെ രാത്രി എട്ടുമണിക്കാണ് ബസ്സ് ബംഗളൂരുവിൽ നിന്ന് തിരിച്ചത് . ഇന്ന് രാവിലെ7മണിക്ക് എറണാകുളത്ത് എത്തേണ്ടതായിരുന്നു. അപകടം ഇന്ന് പുലർച്ചെ മൂന്നു മണിയോടെയാണ് സംഭവിച്ചത്. മരണ നിരക്ക് ഇനിയും...\nപുന്നയൂർ: “മിന്നാമിന്നിക്കൂട്ടം” പഞ്ചായത്ത് തല പഠനോത്സവം മന്നലാംകുന്ന് ഗവ: ഫിഷറീസ് യു പി സ്കൂളിൽ നടന്നു. പുന്നയൂർ ഗ്രാമ പഞ്ചായത്ത് വൈസ് പ്രസിഡണ്ട് ഐ. പി. രാജേന്ദ്രൻ ഉദ്ഘാടനം ചെയ്തു. വിദ്യാഭ്യാസ ആരോഗ്യ സ്റ്റാൻ്റിങ്ങ് കമ്മിറ്റി ചെയർപേഴ്സൻ എം.കെ ഷഹർബാൻ അദ്ധ്യക്ഷത വഹിച്ചു. ബി.ആർ.സി. കോർഡിനേറ്റർ സി.ഐ. മീന ടീച്ചർ പദ്ധതി വിശദീകരിച്ചു. പഞ്ചായത്ത് അംഗം അഷ്റഫ് മുത്തേടത്ത്, പി.ടി.എ.അംഗങ്ങളായ പി.കെ സൈനുദ്ധീൻ ഫലാഹി, എം.വി ഷെരീഫ്, എസ്.എം.സി അംഗം അസീസ് മന്ദലാംകുന്ന്, ഇ.പി ഷിബു മാസ്റ്റർ എന്നിവർ സംസാരിച്ചു. പ്രധാന അധ്യാപിക പി.ടി.ശാന്ത സ്വാഗതവും തോമസ് മാസ്റ്റർ നന്ദിയും പറഞ്ഞു. തുടർന്ന് വിദ്യാർത്ഥികളുടെ പഠന പഠനേതര പ്രവർത്ഥനങ്ങളുടെ അവതരണവും നടന്നു. അധ്യാപകരായ എം.കെ സലീം, ഫെബി, എ. ആസ്യ, പി.കെ ആശ, ജിജി ആന്റണി എന്നിവർ നേതൃത്വം...\nചാവക്കാട് : സി പി എം നേതാവിനെതിരെ അപവാദ പ്രചാരണം നടത്തിയതിനു പാർട്ടി പ്രവർത്തകനെതിരെ കേസ്. തിരുവത്ര കോട്ടപ്പുറം കേരന്റകത്ത് അഷറഫ് എന്ന കുഞ്ഞിപ്പ ( 46)ക്കെതിരെയാണ് ചാവക്കാട് പോലീസ് കേസെടുത്തത്. സി പി എം നേതാവും നഗരസഭാ കൗൺസിലറുമായ കെ എം അലിയുടെ പരാതിയിലാണ് നടപടി. അലിക്കെതിരെ സി പി എം അച്ചടക്ക നടപടി സ്വീകരിച്ചിരുന്നു. ഈ സംഭവത്തെ വളച്ചൊടിച്ചു തന്നെ അപകീർത്തിപെടുത്തും വിധം വാർത്തമെനെഞ്ഞു വിദേശത്തും നാട്ടിലും സോഷ്യൽമീഡിയ വഴിയും മറ്റും പ്രചരണം നടത്തിയെന്നും നടപടി സ്വീകരിക്കണം എന്നും ആവശ്യപ്പെട്ടാണ് അലി പരതി നൽകിയിരുന്നത്. സൈബർ സെൽ നടത്തിയ അന്വേഷണത്തിൽ അഷ്‌റഫാണ് ഇതിനു പിന്നിലെന്ന് കണ്ടെത്തിയതിനെ തുടർന്നാണ് ചാവക്കാട് പോലീസ്...


സംസ്ഥാനത്ത് പല ജില്ലകളിലും അന്തരീക്ഷ താപം ക്രമാതീതമായി ഉയരുന്നതിനാല് മതിയായ മുന്‍കരുതലുകള് എടുക്കേണ്ടത് അത്യാവശ്യമാണ്. പലയിടങ്ങളിലും സൂരാഘാതം റിപ്പോര്‍ട്ട് ചെയ്യപ്പെട്ടിട്ടുണ്ട്. അതിനാല് വളരെ ശ്രദ്ധിക്കേണ്ടതാണ്.\nവെയിലത്ത് ജോലി ചെയ്യേണ്ടി വരുന്ന അവസരങ്ങളിൽ ഉച്ചയ്ക്ക് 12 മണി മുതൽ3മണിവരെയുള്ള സമയം വിശ്രമവേളയായി പരിഗണിച്ച് ജോലി സമയം ക്രമീകരിക്കേണ്ടതാണ്. ആവശ്യത്തിന് തിളപ്പിച്ചാറിയ വെള്ളം കുടിക്കാൻ കരുതുകയും വേണം.\nദാഹം തോന്നിയില്ലെങ്കിൽ പോലും ധാരാളം വെള്ളം കുടിക്കുക. മണിക്കൂറിൽ 1 ലിറ്റർ വെള്ളം വീതം കുടിക്കേണ്ടതാണ്.കുട്ടികളെ വെയിലത്ത് കളിക്കാൻ അനുവദിക്കാതിരിക്കുക. വെയിലത്ത് പാർക്ക് ചെയ്യുന്ന കാറിലും മറ്റും കുട്ടികളെ ഇരുത്തിയിട്ട് പോകാതിരിക്കുക.\nകാറ്റ് കടന്ന് ചൂട് പുറത്ത് പോകത്തക്ക രീതിയിൽ വീടിന്‍റെ വാതിലുകളും ജനലുകളും തുറന്നിടുക.കട്ടി കുറഞ്ഞതും വെളുത്തതോ, ഇളം നിറത്തിലുള്ളതോ ആയ അയഞ്ഞ വസ്ത്രങ്ങൾ ധരിക്കുക, വലിയ വട്ടമുള്ള തൊപ്പി, കണ്ണുകളുടെ സംരക്ഷണത്തിന് കണ്ണട എന്നിവയും ധരിക്കേണ്ടതാണ്.


KAMAL VARADOOR: WHAT A YOUSEF\nലണ്ടന്: ഇന്നത്തെ ഇംഗ്ലീഷ് പ്രീമിയര് ലീഗ് താരം ചെല്‍സി നായകന് ജോണ് ടെറിയാണ്.... വിവാദാവും ക്യാപ്‌റ്റന് തൊപ്പി ൈറിച്ചതുമെല്ലാം വലിയ വാര്‍ത്തയായ സാഹചര്യത്തില് ചെല്‍സി നായകനാണ് ഇന്നത്തെ നോട്ടപ്പുള്ളി. ടെറി നയിക്കുന്ന ചെല്‍സി സംഘത്തിന് മുന്നില് കളിക്കുന്നത് ചെറിയ ടീമല്ല-ആഴ്‌സന് വെംഗറിന്റെ ആഴ്‌സനലാണ്. ഇന്ത്യന് സമയം രാത്രി 9-25 നാണ് തകര്‍പ്പന് അങ്കം. ലൈംഗിക വിവാദത്തില് ടെറിയുടെ ദേശീയ ക്യാപ്‌റ്റന് തൊപ്പി തെറിച്ചെങ്കിലും ചെല്‍സി ടീമിനെ നയിക്കുന്നത് അദ്ദേഹം തന്നെയാണ്. സ്വന്തം കരുത്ത് മാത്രമല്ല, നായകനെന്ന നിലയില് ടീമിനെ ഉത്തേജിപ്പിക്കാനും ടെറിക്ക് ഇന്ന് കഴിയണം. അല്ലാത്തപക്ഷം ചെല്‍സിയുടെ ക്യാപ്‌റ്റന് തൊപ്പിക്കും ഭീഷണി ഉയരും. ചെല്‍സി സഹതാരമായ വെയിന് ബ്രിഡ്‌ജിന്റെ മുന് കാമുകിയുമായുള്ള ബന്ധത്തിന്റെ പേരിലാണ് ടെറിയുടെ തൊപ്പി തെറിച്ചിരിക്കുന്നത്. എന്തായാലും പ്രീമിയര് ലീഗാണ് ഇനി ടെറിയുടെ തട്ടകം. ലോകകപ്പിനുളള ദേശീയ ടീമിലെത്തണമെങ്കില് കോച്ച് ഫാബിയോ കാപ്പലോ കനിയണം. ക്യാപ്‌റ്റന്‍സിയാണ് ഇപ്പോള് തെറിച്ചിരിക്കുന്നത്. ടീമിലെ അംഗമായി തുടരാന് അദ്ദേഹത്തെ അനുവദിക്കുമെന്നാണ് സൂചനകള്.\nഫാബിയോ കാപ്പലോ എന്ന പരിശീലകന്റെ പ്രായം 63 വയസ്സാണ്.... ലോക ഫുട്‌ബോളില് മാഞ്ചസ്‌റ്റര് യുനൈറ്റഡിന്റെ അലക്‌സ് ഫെര്‍ഗൂസണ് കഴിഞ്ഞാല് എല്ലാവരും ആദരിക്കുന്ന പരിശീലകന്. അദ്ദേഹം പ്രായത്തിന്റെ പക്വതയും മൈതാനത്തിന്റെ മാന്യതയുമാണ് ഒരൊറ്റ തീരുമാനത്തിലുടെ കാത്തിരിക്കുന്നത്. ലോകകപ്പ് വര്‍ഷത്തില് ഇംഗ്ലണ്ടിനെ പോലെ കപ്പിന് സാധ്യത കല്‍പ്പിക്കപ്പെടുന്ന ഒരു ടീമിനെ നയിക്കേണ്ടത് വിവാദ താരമായിരിക്കരുത് എന്ന സ്വാഭാവിക ധാര്‍മികതയിലൂന്നിയാണ് കോച്ചിന്റെ തീരുമാനം. ആ തീരുമാനത്തെ അംഗീകരിക്കാനുള്ള ജോണ് ടെറിയുടെ മനസ്സിനെയും അംഗീകരിക്കണം.\nചെറുതായിരുന്നില്ല ജോണ് ടെറി എന്ന അനുഭവസമ്പന്നനും ഒപ്പം കരുത്തനുമായ നായകനെതിരെ ഉയര്‍ന്ന ആരോപണം. ഗോള്‍ഫിലെ സൂപ്പര് താരം ടൈഗര് വുഡ്‌സിനെ അനുസ്‌മരിപ്പിക്കുന്ന തരത്തിലാണ് ടെറിക്കെതിരെ ലൈംഗികാരോപണങ്ങള് ഉയര്‍ന്നത്. ഇതില് ചര്‍ച്ച ചെയ്യപ്പെട്ടത് വെയിന് ബ്രിഡ്‌ജ് എന്ന തന്റെ സഹതാരത്തിന്റെ മുന് കാമുകിയുമായുള്ള ബന്ധമാണ്... ദേശീയ സംഘത്തില് മാത്രമല്ല ചെല്‍സി ടീമിലും ടെറിയും ബ്രിഡ്‌ജും ഒരുമിച്ച് കളിക്കുന്നവരാണ്. ഇരുവരും നല്ല സുഹൃത്തുക്കള്. ഈ സുഹൃത്‌ബന്ധം നിലനില്‍ക്കുമ്പോഴാണ് ബ്രിഡ്‌ജിന്റെ കാമുകിയുമായി ടെറി ബന്ധും പുലര്‍ത്തിയത്. വിവാദങ്ങള് കെട്ടുകഥകളായിരുന്നില്ലെന്ന് തെളിയിക്കാന് പല സംഭവങ്ങളും ഇംഗ്ലീഷ് മാധ്യമങ്ങളും ചൂണ്ടിക്കാട്ടിയപ്പോള് നായകന് രക്ഷപ്പെടാന് വഴിയുണ്ടായിരുന്നില്ല.\nഇവിടെയാണ് കാപ്പലോ വിജയിച്ചത്. നായകന്റെ കാര്യത്തില് ഇംഗ്ലീഷ് ഫുട്‌ബോള് അസോസിയഷന് ഉരുണ്ടു കളിച്ചപ്പോള് പന്ത് കോച്ചിന്റെ കോര്‍ട്ടിലെത്തി. ടെറിക്കെതിരെ തീരുമാനമെടുത്താല് അത് ഏത് തരത്തില് ടീമിനെ ബാധിക്കുമെന്ന ഭയമായിരുന്നു ഫുട്‌ബോള് അസോസിയേഷന്. പക്ഷേ ഇറ്റലിക്കാരനായ കാപ്പലോക്ക് സ്വന്തം തീരുമാനമെടുക്കാന് അധികം സമയം വേണ്ടി വന്നില്ലെന്ന് മാത്രമല്ല ടെറിയോട് തന്നെ അദ്ദേഹം കാര്യങ്ങള് തുറന്ന് പറയുകയും ചെയ്‌തു. കഴിഞ്ഞ ദിവസം വെംബ്ലിയില് ഇരുവരുടെയും കൂടിക്കാഴ്‌ച്ച കേവലം 12 മിനുട്ട് മാത്രമാണ് ദീര്‍ഘിച്ചത്. ടീമിന്റെ ഭാവിയോര്‍ത്താണ് തന്റെ തീരുമാനമെന്ന് കാപ്പലോ പറഞ്ഞപ്പോള് കോച്ചിന് ഹസ്‌തദാനം നല്‍കിയാണ് ടെറി മടങ്ങിയത്.\nകളിക്കളത്തില് പുലര്‍ത്തേണ്ട മാന്യതകള് പലതാണ്. റഫറിയെയും നിയമങ്ങളെയും ഭയന്ന് മാന്യത കൈവിടാന് കളിക്കാര് മുതിരാറില്ല. എന്നാല് കളത്തിന് പുറത്ത് താരങ്ങളുടെ വഴി വിട്ട് ജീവിതത്തിന് എത്രയോ തെളിവുകളുണ്ട്. പക്ഷേ ഒരു നടപടിയും സ്വീകരിക്കപ്പെടാറില്ല. പാക്കിസ്‌താന് ക്രിക്കറ്റര് ഷുഹൈബ് അക്തര് വഴിവിട്ട ജീവിതത്തിന്റെ ശക്തനായ വക്താവാണ്. പക്ഷേ അക്തറിനെതിരെ ചെറുവിരലനക്കാന് പാക്കിസ്‌താന് ക്രിക്കറ്റ് ബോര്‍ഡിന് കഴിഞ്ഞിട്ടില്ല. ടൈഗര് വുഡ്‌സ് വലിയ വിവാദത്തില് അകപ്പെട്ടിട്ടും അദ്ദേഹത്തെ തൊടുന്ന കാര്യത്തിലും ഗോള്‍ഫ് ഫെഡറേഷനും ധൈര്യമുണ്ടായിരുന്നില്ല. താരങ്ങളുടെ വന് സെലിബ്രിറ്റി പ്രശ്‌നത്തില് ഇംഗ്ലീഷ് ഫുട്‌ബോള് അസോസിയേഷനും ശങ്കിച്ചു നിന്ന ഘട്ടത്തിലാണ് വിദേശിയായ കാപ്പലോ ഇംഗ്ലീഷുകാര്‍ക്ക് വേണ്ടി അനുയോജ്യമായ തീരുമാനമെടുത്തത്.\nദക്ഷിണാഫ്രിക്കയില് നടക്കാനിരിക്കുന്ന ലോകകപ്പില് കാപ്പലോയുടെ ഇംഗ്ലീഷ് സംഘത്തിന് വ്യക്തമായ സാധ്യത കല്‍പ്പിക്കപ്പെടുന്നുണ്ട്. ലോകകപ്പ് യോഗ്യതാ റൗണ്ടില് ഇംഗ്ലീഷ് ഏകാധിപത്യം കണ്ടതുമാണ്. ഈ സാഹചര്യത്തില് ചെറിയ വിവാദം പോലും ടീമിന്റെ ഐക്യത്തിന് തടസ്സമായേക്കും. ഇത് മനസ്സിലാക്കിയാണ് കാപ്പലോ വളരെ നേരത്തെ തീരുമാനമെടുത്തത്. നായകന് വില്ലനായാല് മറ്റ് സഹതാരങ്ങളുടെ നൂറ് ശതമാനം സഹകരണം ടീമിനുണ്ടാവില്ല. ഇംഗ്ലണ്ടിലെ ഫുട്‌ബോള് സാഹചര്യങ്ങള് വളരെ സവിശേഷതയുള്ളതാണ്. ഒരു കാലത്ത് ഫുട്‌ബോള് ഭ്രാന്തന്മാരാല് വേട്ടയാടപ്പെട്ട ടീമിന് ഇപ്പോള് ആ പ്രശ്‌നമില്ല. പക്ഷേ ചെറിയെ പോലെ വിവാദത്തില് പ്രതിയായ ഒരാള് നായകനായി വന്നാല് അത് ആരാധകരുടെയും താല്‍പ്പര്യത്തെയും ഹനിക്കുമെന്ന മുന്നറിയിപ്പും കാപ്പലോ മനസ്സിലാക്കി. പ്രീമിയര് ലീഗില് കളിക്കാന് പോയപ്പോള് ബേര്‍ണിലിയിലും ഹള് സിറ്റിയിലും വെച്ച് ടെറി അപമാനിക്കപ്പെട്ട കാര്യവും കാപ്പലോ കാണാതിരുന്നില്ല.\nഈ തീരുമാനം എല്ലാ താരങ്ങള്‍ക്കമുള്ള മുന്നറിയിപ്പാണ്.. കളിക്കാര്‍ക്ക് സാമുഹിക പ്രതിബദ്ധതയുണ്ട്. യുവത താരങ്ങളുടെ പിറകെയാണ്.. താരങ്ങളുടെ പെരുമാറ്റവും പവൃത്തികളുമെല്ലാം യുവതലമുറയെ സ്വാധീനിക്കും. ലോകകപ്പ് പോലെ വലിയ ഒരു ചാമ്പ്യന്‍ഷിപ്പിനരികില് സ്വന്തം ടീമിനെ നയിക്കാനുള്ള ഭാഗ്യം ടെറിക്ക് നഷ്ടമാവുന്നത് നിര്‍ഭാഗ്യകരമാണ്. പക്ഷേ ഉപ്പ് തിന്നവന് വെള്ളം കുടിക്കണമല്ലോ....\nഹൈദരാബാദ്: ഇവന് യൂസഫ് പത്താന്..... ഒറ്റക്കൊരു ടീമിനെ കിരീടത്തിലേക്ക് നയിക്കാന് പ്രാപ്‌തിയുള്ളവന്..... ആരുണ്ട് ഇവനെ പോലെ ഇന്ത്യന് ക്രിക്കറ്റില് ഇങ്ങനെയൊരു സംഹാരതാണ്ഡവത്തിന് കരുത്തുള്ളവന്-ഇന്ത്യന് സെലക്\nര്‍മാര് മറുപടി നല്‍കട്ടെ......\nക്രിക്കറ്റിന്റെ വന്യമായ കരുത്തിന് പുതിയ പരിഛേദമായി രാജിവ്‌ഗാന്ധി സ്റ്റേഡിയത്തില് യൂസഫ് കത്തിയാളിയപ്പോള് ദിനേശ് കാര്‍ത്തിക് നയിച്ച് ദക്ഷിണ മേഖല ചാമ്പലായി പോയി.. പുറത്താവാതെ നേടിയ ഡബിള് സെഞ്ച്വറിയില് ഇന്ത്യന് ആഭ്യന്തര ക്രിക്കറ്റില് അത്യപൂര്‍വ്വമായ ചരിതമാണ് പിറന്നത്. ആദ്യ ഇന്നിംഗ്‌സില് വെടിക്കെട്ട്‌് സെഞ്ച്വറി സ്വന്തമാക്കിയ യൂസഫ് ഇന്നലെ അവസാന ദിവസത്തില് രണ്ടാം ഇന്നിംഗ്‌സില് സ്വന്തമാക്കിയത് പുറത്താവാതെ 210 റണ്‍സ്..... ദക്ഷിണ മേഖലയുടെ എല്ലാ ബൗളര്‍മാരെയും കണക്കിന് അടിച്ചുപരത്തി നേടിയ അതിമനോഹരമായ ഡബിളില് പിറന്നത് 19 ബൗണ്ടറികളും ഒമ്പത് സിക്‌സറുകളും. എല്ലാ ഷോട്ടുകളും ഒന്നിനൊന്ന് മെച്ചം. ഇടക്ക് ഭാഗ്യത്തിന്റെ പിന്തുണയുമായപ്പോള് യൂസഫ് വിസ്‌മയമായി മാറുകയായിരുന്നു. 190 പന്തുകളാണ് അദ്ദേഹം നേരിട്ടത്.\nഅവസാന ദിവസ മല്‍സരം ആരംഭിക്കുമ്പോള് നേരിയ മുന്‍ത്തൂക്കം ദക്ഷിണ മേഖലക്കായിരുന്നു. രണ്ടാം ഇന്നിംഗ്‌സില് പശ്ചിമ മേഖലയുടെ ആറ് വിക്കറ്റുകള് നഷ്ടമായ സാഹചര്യത്തില് യൂസഫിന്റെ വിക്കറ്റ് നേടിയാല് മല്‍സരം ഉറപ്പിക്കാമായിരുന്നു. പക്ഷേ വാലറ്റക്കാര്‍ക്കൊപ്പം വീരോചിതം പോരാടിയ യൂസഫ് തനിച്ച് ടീമിനെ മുന്നോട്ട് നയിച്ചു.\nഒരു മല്‍സരത്തിന്‍രെ ഒരു ഇന്നിംഗ്‌സില് സെഞ്ച്വറിയും രണ്ടാം ഇന്നിംഗ്‌സില് പുറത്താവാതെ ഡബിള് സെഞ്ച്വറിയും സ്വന്തമാക്കുന്ന ആദ്യ ക്രിക്കറ്ററാണിപ്പോള് യൂസഫ്. ഈ മല്‍സരത്തിന്റെ രണ്ട് ഇന്നിംഗ്‌സിലും സെഞ്ച്വറി സ്വന്തമാക്കിയ ദിനേശ് കാര്‍ത്തിക്കിന്റെ മികവാണ് യൂസഫിന്റെ വിസ്‌മയ പ്രകടനത്തില് ചര്‍ച്ച ചെയ്യപ്പെടാതെ പോയത്.\nമല്‍സരത്തിന്റെ ആദ്യ ഇന്നിംഗ്‌സില് കരുത്ത് പ്രകടിപ്പിച്ചത് ദക്ഷിണ മേഖലായായിരുന്നു. 400 റണ്‍സാണ് അവര് നേടിയത്. രണ്ടാം ഇന്നിംഗ്‌സ് ഒമ്പത് വിക്കറ്റിന് 386 റണ്‍സ് എന്ന നിലയില് ഡിക്ലയര് ചെയ്യുകയും ചെയ്‌തിരുന്നു. ആദ്യ ഇന്നിംഗ്‌സില് യൂസഫിന്റെ സെഞ്ച്വറിയിലും 251 റണ്‍സാണ് വസീം ജാഫര് നയിച്ച പശ്ചിമ മേഖലക്ക് നേടാനായത്. പക്ഷേ രണ്ടാം ഇന്നിംഗ്‌സില് 540 റണ്‍സ് എന്ന വലിയ വിജയ ലക്ഷ്യത്തിലേക്ക് യൂസഫ് ടീമിനെ നയിച്ചപ്പോള് മല്‍സരത്തിന് സാക്ഷികളാവാനെത്തിയവര്‍ക്ക് അത് വലിയ വിരുന്നായി. ഇന്ത്യന് ആഭ്യന്തര ക്രിക്കറ്റില് ഒരു ടീം പിന്തുടര്‍ന്ന് നേടുന്ന ഏറ്റവും ഉയര്‍ന്ന സ്‌ക്കോറാണിത്. ഇന്ത്യയുടെ 20-20 ലോകകപ്പ് നേട്ടത്തോടെ മുഖ്യ ധാരയിലേക്ക് വന്ന യൂസഫിനെ ഇടക്കാലത്ത് ഏകദിന മല്‍സരങ്ങളില് കളിപ്പിച്ചിരുന്നു. സംഹാരതാണ്ഡവം നടത്തുന്ന ഈ ബാറ്റ്‌സ്‌മാനെ ഏഴ്, എട്ട് നമ്പരുകളിലാണ് ക്യാപ്‌റ്റന് കളിപ്പിച്ചത്. പലപ്പോഴും ഇന്നിംഗ്‌സിന്റെ അവസാനത്തിലായിരിക്കും അദ്ദേഹത്തിന് അവസരം ലഭിക്കുക. ഇതിനാല് വലിയ ഇന്നിംഗ്‌സുകള് കളിക്കാന് കഴിഞ്ഞിരുന്നില്ല. ദുലിപ് ട്രോഫിയില് കിട്ടിയ അവസരമാണ് അദ്ദേഹം ഉപയോഗപ്പെടുത്തിയത്. അനുജന് ഇര്‍ഫാന് പത്താനും മല്‍സരത്തില് കരുത്ത് കാട്ടി. ആദ്യ ഇന്നിംഗ്‌സില് ദക്ഷിണ മേഖലയുടെ അഞ്ച് വിക്കറ്റുകള് സ്വന്തമാക്കിയ ഇര്‍ഫാന് രണ്ടാം ഇന്നിംഗ്‌സില് യൂസഫിനൊപ്പം മനോഹരമായി കളിച്ച് 42 റണ്‍സും നേടിയിരുന്നു.\nസത്യന് അന്തിക്കാടും ശ്രീനിവാസനും സന്ദേശം എന്ന തകര്‍പ്പന് സിനിമയുടെ രണ്ടാം ഭാഗമെടുക്കാന് തീരുമാനിച്ചതിന് പിറകെയിതാ മോഹന്‍ലാല് -തമ്പി കണ്ണന്താനം ടീം തങ്ങളുടെ പഴയ സൂപ്പര് ഹിറ്റായ രാജാവിന്റെ മകന് രണ്ടാം പതിപ്പ് ഒരുക്കുന്നു. 25 വര്‍ഷം മുമ്പ് മലയാള ബോക്‌സാഫീസില് തട്ടുതകര്‍പ്പന് വിജയം നേടിയ ചിത്രമായിരുന്നു രാജാവിന്റെ മകന്. മോഹന്‍ലാല് എന്ന നടന് സൂപ്പര് താരപദവി സമ്മാനിച്ച ഈ ചിത്രം കലക്ഷനില് സര്‍വകാല റെക്കോര്‍ഡും നേടിയിരുന്നു. ലാലിന് പുറമെ രാജാവിന്റെ മകനില് പ്രധാന വില്ലനായി വന്നത് സുരേഷ് ഗോപിയായിരുന്നു. രണ്ടാം പതിപ്പ് നിര്‍മ്മിക്കുന്നത് മോഹന്‍ലാല് തന്നെയാണ്. സംവിധാനം തമ്പി കണ്ണന്താനം തന്നെ. തിരക്കഥയൊരുക്കുക മിക്കവാറും ഡെന്നിസ് ജോസഫായിരിക്കും. പ്രതീക്ഷിച്ച പ്രകാരം ഷൂട്ടിംഗ് തുടങ്ങിയാല് ഈ ക്രിസ്‌തുമസ്സിന് ലാലിന്റെ ആരാധകര്‍ക്ക് വന് സമ്മാനമായി രാജാവിന്റെ മകന് രണ്ടാം പതിപ്പ് വരും.\nനാഗ്‌പ്പൂര്: ദക്ഷിണാഫ്രിക്കയുടെ ആദ്യ രണ്ട് വിക്കറ്റുകള് നിലം പതിക്കുമ്പോള് സ്‌ക്കോര്‍ബോര്‍ഡില് കേവലം ആറ് റണ്‍സ്... ഇന്ത്യന് ക്യാമ്പും ആരാധകരും ആഹ്ലാദത്തിമര്‍പ്പില്... പക്ഷേ എല്ലാം പെട്ടെന്ന് അവസാനിച്ചു. പുതിയ പന്തില് ആറ് ഓവര് എറിഞ്ഞ നാല് റണ്‍സ് മാത്രം നല്‍കി രണ്ട് വിക്കറ്റ് നേടിയ സഹീര്‍ഖാന്റെ സ്‌പെല് മാത്രമാണ് ആദ്യ ദിവസം ഇന്ത്യക്ക് ഓര്‍മ്മിക്കാനുള്ളത്. ജാക് കാലിസും ഹാഷിം അംലയും പുറത്താവാതെ നേടിയ സെഞ്ച്വറികളില് ഗ്രീന് പാര്‍ക്കിലെ ആദ്യ ദിവസം ദക്ഷിണാഫ്രിക്ക സ്വന്തമാക്കി. രണ്ട് വിക്കറ്റിന് 291 റണ്‍സാണ് സന്ദര്‍ശകര് സമ്പാദിച്ചിരിക്കുന്നത്. ടെസ്റ്റ് കരിയറിലെ മുപ്പത്തിനാലാമത് സെഞ്ച്വറി സ്വന്തമാക്കിയ കാലിസ് 159 ലും എട്ടാമത് സെഞ്ച്വറി തികച്ച അംല 115 ലും ബാറ്റ് ചെയ്യുന്നു.\nപരുക്കില് വി.വി.എസ് ലക്ഷ്‌മണും, ലക്ഷ്‌മണിന് പകരക്കാരനായി ടീമിലെടുത്ത രോഹിത് ശര്‍മ്മയും പുറത്തായപ്പോള് സബ്‌സ്‌റ്റിറ്റിയൂട്ട് വിക്കറ്റ് കീപ്പറായി ടീമിലെടുത്ത വൃദ്ധിമാന് സാഹ സ്‌പെഷ്യലിസ്റ്റ് ബാറ്റ്‌സ്‌മാനായി അവസാന ഇലവനില് ഇടം നേടിയപ്പോള് ടോസിന്റെ ഭാഗ്യം സ്‌മിത്തിനൊപ്പമായിരുന്നു. അദ്ദേഹത്തിന്റെ തീരുമാനത്തെ വിറപ്പിച്ചാണ് സഹീര് ആരംഭിച്ചത്. തകര്‍പ്പന് ബൗണ്‍സറില് ആഷ്‌വെല് പ്രിന്‍സിനെ വിക്കറ്റ് കീപ്പറുടെ കരങ്ങളിലെത്തിച്ച സഹീര് ആഫ്രിക്കന് നായകനെ ഷൂട്ടറില് പറഞ്ഞയച്ചു. ഇവിടെ നിന്നാണ് കാലിസും അംലയും ഒരുമിച്ചത്. ടീമിന്റെ അവസ്ഥ മനസ്സിലാക്കി തുടക്കത്തില് ശക്തമായ പ്രതിരോധത്തിലായിരുന്നു ഇരുവരും. പക്ഷേ ലഞ്ചിന് ശേഷം നിലയുറപ്പിച്ച ഈ ജോഡി പിച്ച് നല്‍കിയ ആനുകൂല്യവും ഉപയോഗപ്പെടുത്തി. കാലിസിന്റെ സെഞ്ച്വറിയോടെ അദ്ദേഹം ടെസ്‌റ്റില് സെഞ്ച്വറികളുടെ കാര്യത്തില് മൂന്നാം സ്ഥാനത്താണ് വന്നിരിക്കുന്നത്.\nദക്ഷിണാഫ്രിക്ക: ഒന്നാം ഇന്നിംഗ്‌സ്. ഗ്രയീം സ്‌മിത്ത്-ബി-സഹീര്-6, പ്രിന്‍സ്-സി-ധോണി-ബി-സഹീര്-0, അംല-നോട്ടൗട്ട്-115, കാലിസ്-നോട്ടൗട്ട്-159, എക്‌സ്‌ട്രാസ്-11, ആകെ 91 ഓവറില് രണ്ട് വിക്കറ്റിന് 291. വിക്കറ്റ് പതനം: 1-5 (പ്രിന്‍സ്), 2-6 (സ്‌മിത്ത്.) ബൗളിംഗ്: സഹീര് 20-5-67-2, ഇഷാന്ത് 17-2-44-0, ഹര്‍ഭജന് 21-0-81-0, മിശ്ര 26-2-71-0, സേവാഗ് 7-1-22-0\nഹെദരാബാദ്: ഇന്നലെ യൂസഫ് പത്താന്റെ മികവില് രാജിവ് ഗാന്ധി സ്‌റ്റേഡിയത്തില് പിറന്നത് ലോക റെക്കോര്‍ഡ്. ലോക ക്രിക്കറ്റില് ഇതാദ്യമായാണ് ഇത്രയും വലിയ ഒരു സ്‌ക്കോര് ഒരു ടീം പിന്നിടുന്നത്. 536 റണ്‍സാണ് പശ്ചിമ മേഖല ഒറ്റയടിക്ക് പിന്നിട്ടത്. ലോക ചരിത്രത്തിലെ ഇത് വരെയുളള ആഭ്യന്തര ക്രിക്കറ്റിലെ ഉയര്‍ന്ന ചേസ് 513 റണ്‍സായിരുന്നു. ലങ്കന് ആഭ്യന്തര ക്രിക്കറ്റിലായിരുന്നു ഈ റണ് വേട്ട. ഇന്നലെ യൂസഫിന് മൂന്ന് തവണയാണ് ഫീല്‍ഡര്‍മാര് കൈവിട്ടത്. ഏറ്റവും കൂടുതല് ശിക്ഷിക്കപ്പെട്ട ബൗളര് മലയാളിയായ രോഹന് പ്രേമായിരുന്നു.


കളിയിക്കാവിള കൊലപാതകം; മുഖ്യപ്രതികളുടെ കസ്റ്റഡി അപേക്ഷയില് വിധി ഇന്ന് - Express Kerala\nതിരുവനന്തപുരം: കളിയിക്കാവിളയില് എഎസ്ഐ വിന്‍സെന്റിനെ വെടിവെച്ച് കൊലപ്പെടുത്തിയ കേസിലെ മുഖ്യപ്രതികളുടെ കസ്റ്റഡി അപേക്ഷയില് കോടതി വിധി ഇന്ന്. നാഗര്‍കോവില് ജില്ല സെഷന്‍സ് കോടതിയാണ് വിധി പറയുന്നത്. കസ്റ്റഡി അപേക്ഷയില് കോടതി ഇന്നലെ വാദം കേട്ടിരുന്നു. പൊലീസ് 28 ദിവസത്തെ കസ്റ്റഡിയാണ് ആവശ്യപ്പെട്ടിരിക്കുന്നത്.\nഎന്നാല് പ്രതികളുടെ തീവ്രവാദ ബന്ധത്തിന് തെളിവുണ്ടെന്നാണ് പ്രോസിക്യൂഷന്റെ വാദം. പ്രതികളെ കസ്റ്റഡിയില് ലഭിച്ചാല് പ്രത്യേക അന്വേഷണ സംഘം ഗൂഢാലോചനയെ കുറിച്ചും സഹായം നല്‍കിയവരെ കുറിച്ചും വിശദമായി ചോദ്യം ചെയ്യും. ഇതിന് ശേഷമാകും തെളിവെടുപ്പ്.


Hair Protection | കേശസംരക്ഷണത്തിന് വെളിച്ചെണ്ണ - Malayalivartha.com Widgets Magazine\n30 JULY 2018 03:31 PM IST\nപുരുഷനായാലും സ്ത്രീ ആയാലും മുടി കൊഴിയുക എന്ന് പറയുന്നത് വളരെയധികം വെല്ലുവിളി ഉയര്‍ത്തുന്ന ഒരു പ്രശ്‌നമാണ്. അതുകൊണ്ട് തന്നെ ഇത്തരം പ്രതിസന്ധികളെക്കുറിച്ച് കൃത്യമായി അറിഞ്ഞിരിക്കണം. മുടി വളരുക എന്നതിനേക്കാള് മുടി കൊഴിച്ചിലാണ് പലപ്പോഴും പ്രശ്‌നമാവുന്നത്. ഇത്തരം അവസ്ഥകളെയെല്ലാം ഇല്ലാതാക്കുന്നതിന് എണ്ണ അത്യാവശ്യമുള്ള ഒന്നാണ്. മുടിയുടെ ആരോഗ്യവും കരുത്തും നിലനിര്‍ത്താന് പത്ത് ദിവസത്തില് ഒരിക്കലെങ്കിലും എണ്ണ തേക്കണം എന്നാണ് പറയുന്നത്. അല്ലെങ്കില് അത് മുടിയുടെ വളര്‍ച്ചയെ വളരെ ദോഷകരമായി ബാധിക്കുന്നു. എണ്ണ തേക്കണം എന്ന പറയുന്നത് എന്തുകൊണ്ടാണ് എന്ന് നോക്കാം. ഇതുണ്ടാക്കുന്ന ഗുണങ്ങള് എന്തൊക്കെയെന്നും നോക്കാം.\nമുടി വളര്‍ച്ചയുടെ കാര്യത്തില് വളരെയധികം സഹായിക്കുന്ന ഒന്നാണ് എണ്ണ തേക്കുന്നത്. ഇത് മുടിക്ക് വേണ്ട പ്രോട്ടീന്, വിറ്റാമിന്, മറ്റ് ഘടകങ്ങള് എന്നിവയെല്ലാം നല്‍കുന്നു. ആരോഗ്യത്തിന്റെ കാര്യത്തില് വളരെയധികം ഇത് സഹായിക്കുന്നു. പത്ത് ദിവസത്തില് ഒരിക്കലെങ്കിലും മുടിയില് നല്ലതു പോലെ എണ്ണ തേച്ച് കുളിക്കണം. പലരും എല്ലാ ദിവസവും മുടിയില് ഷാമ്ബൂ ഇടാറുണ്ട്. എന്നാല് എല്ലാ ദിവസവും ഇത്തരത്തില് ചെയ്യുന്നത് അത് മുടിയുടെ ആരോഗ്യത്തെ പൂര്‍ണമായും നശിപ്പിക്കുകയാണ് ചെയ്യുന്നത്. അതുകൊണ്ട് തന്നെ ഇത്തരം കാര്യങ്ങള് വളരെശ്രദ്ധിച്ച് മാത്രം ചെയ്യാന് ശ്രമിക്കുക.\nഎണ്ണ തേക്കുന്നത് കേശസംരക്ഷണത്തിന് വേണ്ടി മാത്രമല്ല മാനസികമായും ശാരീരികമായും സുഖം ലഭിക്കുന്നതിനും എണ്ണ തേക്കുന്നത് നല്ലതാണ്. നല്ലതു പോലെ മുടിയിഴകളില് മസ്സാജ് ചെയ്യുക. ഇത് മൃതകോശങ്ങളെ നീക്കി ബ്ലഡ് സര്‍ക്കുലേഷന് വര്‍ദ്ധിപ്പിച്ച് മുടിയുടെ വേരുകള്‍ക്ക് ബലം നല്‍കുന്നു. മാത്രമല്ല മുടിയുടെ ആരോഗ്യം സംരക്ഷിക്കുന്നതിന് ഏറ്റവും ഉത്തമമാണ് എണ്ണ തേക്കുന്നത്. ഏത് വിധത്തിലും ഇത് ആരോഗ്യമുള്ള കരുത്തുറ്റ മുടി നല്‍കുന്നു.പലപ്പോഴും അണുബാധ പോലുള്ള പ്രശ്‌നങ്ങള് തലയില് ഉണ്ടാവാം. പ്രത്യേകിച്ചും പുരുഷന്‍മാര്‍ക്കാണ് ഇത്തരം പ്രശ്‌നങ്ങള് കൂടുതലുണ്ടാവുന്നത്. അതുകൊണ്ട് തന്നെ ഇത്തരം പ്രശ്‌നങ്ങളെ പെട്ടെന്ന് പരിഹരിക്കാന് സഹായിക്കുന്നു എണ്ണ തേക്കുന്നത്. നല്ല വെളിച്ചെണ്ണ തേച്ച് പിടിപ്പിച്ച് മസ്സാജ് ചെയ്യുന്നത് ഇത്തരം പ്രതിസന്ധിയെ പെട്ടെന്ന് പരിഹരിക്കുന്നു. ഫംഗല് ഇന്‍ഫെക്ഷന് ഉണ്ടെങ്കില് അത് പലപ്പോഴും താരന് പോലുള്ള പ്രശ്‌നങ്ങളും ഉണ്ടാക്കുന്നു. ഇത്തരം പ്രശ്‌നങ്ങളെ എല്ലാം പൂര്‍ണമായും ഇല്ലാതാക്കാന് സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ടതാണ് എണ്ണ തേക്കുന്നത്.\nതാരനെ പ്രതിരോധിക്കുന്ന കാര്യത്തിലും മുന്നില് തന്നെയാണ് വെളിച്ചെണ്ണ. അല്‍പം വെളിച്ചെണ്ണ ചൂടാക്കി ഇത് ഇളം ചൂടോടെ തലയില് തേച്ച് പിടിപ്പിക്കാം. ഇത്തരത്തില് ചെയ്യുന്നത് മുടിയുടെ ആരോഗ്യത്തിനും കരുത്തിനും സഹായിക്കുന്നു. അതിലുപരി താരന് എന്ന പ്രശ്‌നത്തെ എന്നന്നേക്കുമായി ഇല്ലാതാക്കുകയും ചെയ്യുന്നു. ഈ പ്രശ്‌നങ്ങളെയെല്ലാം ഇല്ലാതാക്കാന് വളരെയധികം സഹായിക്കുന്നു വെളിച്ചെണ്ണ. വെളിച്ചെണ്ണ ഉപയോഗിച്ച് ഇത്തരത്തിലുള്ള പല പ്രശ്‌നങ്ങള്‍ക്കും നമുക്ക് പെട്ടെന്ന് പരിഹാരം കാണാവുന്നതാണ്\nമുപ്പതിലേക്ക് കടക്കുമ്ബോള് തന്നെ പലരുടേയും മുടി നരക്കുന്നു. എന്നാല് ചെറുപ്പത്തില് മുടി നരക്കുന്നത് പലപ്പോഴും പല വിധത്തിലുള്ള ആരോഗ്യ പ്രശ്‌നങ്ങളുടെയും കൂടി ഫലമായാണ്. ഈ പ്രശ്‌നങ്ങളെയെല്ലാം ഇല്ലാതാക്കുന്നതിനും വെളിച്ചെണ്ണ നല്ലതാണ്. ദിവസവും തേക്കേണ്ട ആവശ്യമില്ല, പത്ത ദിവസത്തിലൊരിക്കല് ശീലമാക്കുക. ഇത് നിങ്ങളുടെ മുടി നരക്കുന്നതിനെ തടയുന്നതിനും ആരോഗ്യമുള്ള മുടിയിഴകള്‍ക്കും സഹായിക്കുന്നു.മുടി സംരക്ഷിക്കുന്ന കാര്യത്തില് വളരെ മുന്നിലാണ് വെളിച്ചെണ്ണ. പല വിധത്തിലുള്ള പ്രതിസന്ധികള് അനുഭവിക്കുന്നവര്‍ക്ക് പെട്ടെന്ന് ചെയ്യാന് കഴിയുന്ന ഒന്നാണ് വെളിച്ചെണ്ണ തേച്ചുള്ള കുളി. ഇത് മുടിയുടെ പല വിധത്തിലുള്ള പ്രശ്‌നങ്ങള്‍ക്കും നിഷ്പ്രയാസം പരിഹാരം കാണുന്നു. പലപ്പോഴും മുടിയുടെ പല പ്രശ്‌നങ്ങളെയും ഇല്ലാതാക്കാന് മറ്റ് മാര്‍ഗ്ഗങ്ങള് തേടുമ്ബോള് വെളിച്ചെണ്ണ നമ്മള് മറന്നു പോവുകയാണ് ചെയ്യുന്നത്.